CELEX: 62013CN0402
Language: fi
Date: 2013-07-16 00:00:00
Title: Asia C-402/13: Ennakkoratkaisupyyntö, jonka Anotato Dikastirio Kyprou (Kypros) on esittänyt 16.7.2013 — Cypra Limited v. Kyproksen tasavalta

21.9.2013   
            
            
               FI
            
            
               Euroopan unionin virallinen lehti
            
            
               C 274/13
            
         Ennakkoratkaisupyyntö, jonka Anotato Dikastirio Kyprou (Kypros) on esittänyt 16.7.2013 — Cypra Limited v. Kyproksen tasavalta
   (Asia C-402/13)
   2013/C 274/23
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Anotato Dikastirio Kyprou
   
      Pääasian asianosaiset
   
   
      Kantaja: Cypra Limited
   
      Vastaaja: Kyproksen tasavalta edustajinaan maatalous-, luonnonvara- ja ympäristöministeriö sekä eläinlääkintäpalveluosaston johtaja
   
      Ennakkoratkaisukysymykset
   
   
               1)
            
            
               Annetaanko asetuksen (EY) N:o 854/2004 (1) säännöksissä toimivaltaiselle viranomaiselle harkintavalta määrittää tietyn eläinten teurastuksen ajankohta, kun otetaan huomioon sen velvollisuus nimittää virkaeläinlääkäri eläinten teurastuksen valvomistarkoituksessa, vai onko se velvollinen nimittämään tällaisen eläinlääkärin siksi ajankohdaksi, jolloin teurastus tehdään ja jonka teurastaja on määrittänyt?
            
         
               2)
            
            
               Annetaanko asetuksen (EY) N:o 854/2004 säännöksissä toimivaltaiselle viranomaiselle harkintavalta kieltäytyä nimittämästä virkaeläinlääkäriä suorittamaan eläinlääkärintarkastusta lainmukaisessa eläinten teurastuksessa, kun sille ilmoitetaan, että eläinten teurastus tapahtuu tiettynä ajankohtana luvan saaneessa teurastamossa?
            
         
      (1)  Ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29.4.2004 annettu Euroopan parlamentin ja neuvoston asetus (EY) N:o 854/2004 (EUVL L 139, s. 206).